Lebih Separuh Pawagam Di Amerika Syarikat Menarik Balik Tayangan X-Men: Dark Phoenix
Filem terbaru 20th Century Fox, X-Men: Dark Phoenix terus ditimpa malang apabila lebih separuh pawagam di Amerika Syarikat (AS) terpaksa menghentikan tayangan filem tersebut untuk memberi laluan kepada filem-filem yang lebih menguntungkan. Keputusan itu akan memberi kesan buruk kepada filem tersebut yang kini sedang berhempas pulas untuk menambah jumlah kutipan tiket. Setakat ini, Dark Phoenix hanya mampu meraih $60 juta dolar untuk pasaran AS sejak ia ditayangkan pada 7 Jun yang lalu. Filem tersebut terpaksa bergantung pada pasaran antarabangsa yang banyak membantu dari segi kutipan tiket. Setakat ini, pasaran antarabangsa telah menyumbang sebanyak $172 juta dolar. Bagi pasaran Malaysia, berdasarkan data dari laman Cinema Online, sebanyak 135 pawagam tempatan masih menayangkan filem X-Men: Dark Phoenix. Jadi kepada penonton yang masih belum menyaksikan filem terakhir X-Men ini, disarankan untuk segera menyaksikan filem ini sementara ia masih ditayangkan.